Ha treballat com a periodista a S'Arenal de Mallorca, al diari El Punt, al setmanari La Nau i a la revista Quatre Illes. Ha col·laborat en una vintena de publicacions més. Actualment, és col·laborador habitual de la revista El Mirall, de Diari de Balears i de Tribuna Catalana, i és director de la revista de Son Sardina Coses Nostres. Ha publicat els llibres d’assaig La lluita contra el servei militar a Mallorca (1995) i SUS Mallorca, manifest de futur (2006); els llibres de poemes Vocabulari del plor (1994), Quaranta-nou dies amb Nausica (1998) i Retorn a la utopia (2001); el recull d’articles Articles salats (2004), i els opuscles Amb la mà esquerra contra la guerra (2003) i Per la refundació del nacionalisme a Mallorca (2004). També ha participat en els llibres col·lectius Es prega que tanqueu les portes de l’ascensor (1994), Poetes de Mallorca per la Llengua (1999), Paraula de poesia (1999), Diguem No (2005), Països Catalans en plural (2005) 13 x 3, poesia perifèrica (2006). Paradís topical (2007). El grup de música popular Al Mayurqa va musicar el seu poema «Adéu amic!». Llibertat i llengua, 100 reflexions sobre el català a les Illes Balears (2010), La revolta dels enllaçats (2013) i Visca Mallorca lliure! (2017).